b'\n_START_ARTICLE_\nWOP-projekti\n_START_PARAGRAPH_\nWOP-projekti on ESR-osarahoitteinen hanke, jonka p\xc3\xa4\xc3\xa4m\xc3\xa4\xc3\xa4r\xc3\xa4n\xc3\xa4 on nuorten rikollisten el\xc3\xa4m\xc3\xa4nhallintataitojen kehitt\xc3\xa4minen. Vuosina 2001 - 2003 sen suoritti 19 vankia._NEWLINE_Ohjelman keskim\xc3\xa4\xc3\xa4r\xc3\xa4inen kesto vankia kohden on noin kuusi kuukautta. Hankkeen kohderyhm\xc3\xa4n\xc3\xa4 ovat alle 26-vuotiaat Uudellamaalta kotoisin olevat vangit.\n_START_SECTION_\nHankkeen rahoitus ja hallinnointi\n_START_PARAGRAPH_\nHanke k\xc3\xa4ynnistyi vuonna 2001 ja sille on my\xc3\xb6nnetty jatkorahoitusta Euroopan sosiaalirahastolta vuoteen 2006 saakka. Hankkeen toteuttaja ja hallinnoija on Keravan vankila yhteisty\xc3\xb6ss\xc3\xa4 Espoon, Helsingin, Keravan ja Vantaan kaupunkien kanssa. Lis\xc3\xa4ksi mukana toteuksessa ovat muun muassa kriminaalihuolto, poliisi, alueen Ty\xc3\xb6- ja elinkeinotoimistot ja Laurea-ammattikorkeakoulu.'